cyanic-selkie/wikianc huggingface dataset:
What's Wrong With Norman
სიუჟეტი
სახლში ნორმას რომერო ჩხრეკის ორდერით გამოეცხადება და კით სამერსის გაუჩინარებასთან დაკავშირებული სამხილების ძებნას იწყებს. ბრედლი ნორმანს საავადმყოფოში მოინახულებს და ყვავილებს მოუტანს, რითაც მადლობას უხდის, რომ მძიმე დროს მის გვერდით ყოფნას ცდილობდა. ის ნორმანს გვერდით ჩამოუჯდება და მასთან ერთად ძველ ფილმს უყურებს. ისინი თავიანთი მამების დაკარგვის შესახებ იწყებენ საუბარს. ნორმა სახლში შერიფსა და ოფიცრებს ტოვებს და საავადმყოფოში ბრუნდება. ექიმის სურვილის მიუხედავად, ის ნორმან სახლში წაიყვანს.
სახლში მისვლის შემდეგ ნორმანი დედამისს ეუბნება, რომ მას სამერსის ხელსაწყოების ქამარი ჰქონდა შენახული, რომელიც ახლა აღარსადაა. ნორმა მოადგილე შელბის იპოვის, რომელიც ეუბნება, რომ არ იღელვოს და ყველაფერი კარგად იქნება, შემდეგ კი მას თავის სახლში ვახშამზე ეპატიჟება. ემა ნორმანთან მიდის, რომელიც ამბობს, რომ თავს კარგად არ გრძნობს და მასთან საუბარი არ შეუძლია. ემა დაჟინებით ითხოვს, რომ ახალგაზრდა ჩინელი ქალის ამბის გამოძიება განაგრძონ, წინააღმდეგ შემთხვევაში მის შესახებ ყველა დაივიწყებს, თითქოს მას არც უარსებია. ისინი მოტელის მეოთხე ოთახის დასათვალიერებლად წავლენ, სადაც ნორმანმა წიგნაკი იპოვა. ემა ნორმანს უხსნის, რომ მოტელის წინა მფლობელი, კით სამერსი არასასიამოვნო კაცი იყო და მასთან ერთად ლიფტში გაჭედვას ნამდვილად არ ისურვებდი.
ნორმანი ბრედლისგან შეტყობინებას მიიღებს, რომელშიც ხუმრობით წერია, რომ მათ მცენარეზე ზრუნვის მოვალეობა აკისრიათ, რომელიც ბრედლიმ ნორმანს საავადმყოფოში მიუტანა. ოთახის კარგად დათვალიერების შემდეგ ემა და ნორმანი აღმოაჩენენ ონკანის ქვეშ ამოკაწრულ ჩინურ წარწერას. მოგვიანებით, დილანი ნორმანს გაესაუბრება და კიდევ ერთხელ ამბობს, რომ ნორმა მას ცხოვრებას უნგრევს. ის ნორმანს ურჩევს, რომ მის გარშემო არსებული სამყარო შეისწავლოს და სახლიდან უფრო ხშირად გავიდეს. ამის შემდეგ დილანი ახსენებს იმას, რომ ნორმანმა მისი მოკვლა სცადა. ნორმანს ამის შესახებ არაფერი ახსოვს და ფიქრობს, რომ დილანი ხუმრობს, თუმცა მას ბოდიშს მაინც მოუხდის. დილანი ბოდიშს მიიღებს და ისინი გაიცინებენ. ნორმას მოადგილე შელბისთან ერთად ვახშმობს. შელბი ამხელს, რომ კით სამერსის ქამარი მან აიღო და შერიფმა ამის შესახებ არაფერი არ იცის, რაც მის დასაცავად გააკეთა. ამის შემდეგ ისინი ერთმანეთს კოცნიან.
ნორმა, რომელიც თავს უსაფრთხოდ გრძნობს, სახლში ბრუნდება და ნორმანს შელბის შეთავაზების შესახებ უყვება, თუმცა ნორმანი ამბობს, რომ ის მას მხოლოდ იყენებს. სკოლაში ემა ნორმანს ეუბნება, რომ წიგნაკში დახატული გოგონას შესახებ მეტის გაგება უნდა და ამისთვის პოლიციას უნდა მიმართოს, თუმცა ნორმანი საპირისპიროს ურჩევს. მოგვიანებით, ნორმანს თავის საძინებელში ეჩვენება დედამისი, რომელიც მოადგილე შელბის სახლიდან ქამრის წამოღებას ავალებს. ქამრის ძებნისას ნორმანი სარდაფში ჩადის, სადაც წიგნაკში აღბეჭდილ ერთ-ერთ გოგონას გამოკეტილს იპოვის.
სქოლიო
1.3
ჰემოფილია
ჰემოფილია — გენეტიკური დაავადება, რომელიც გადაეცემა რეცესიული გენით და სქესთან არის შეჭიდული. ხასიათდება სისხლდენისადმი მიდრეკილებით.
ეტიოლოგია და პათოგენეზი
ჰემოფილია მამაკაცების დაავადებაა, რომლებიც დედისაგან იღებენ პათოლოგიურ X-ქრომოსომას. ჰემოფილიას ახასიათებს ჰემატომური ტიპის სისხლდენა. სისხლდენებისადმი მიდრეკილება განპირობებულია სისხლის შედედების შიდა სისტემაში თრომბოპლასტინის წარმოქმნის პროცესის დარღვევით, რაც დაკავშირებულია ანტიჰემოფილური გლობულინის დეფიციტთან. გამოყოფენ ჰემოფილიიის სამ ფორმას – А, В და С. А ჰემოფილიის დროს არა გვაქვს სისხლის შედედების VIII ფაქტორი, ჰემოფილია В-ს დროს – IX ფაქტორი, ხოლო С ჰემოფილიის დროს – XI ფაქტორი.
კლინიკური გამოვლინებები
ჰემოფილიის პირველი ნიშნები შესაძლოა გამოვლინდეს ჩვილობის პერიოდში. ჩვილობისას სიცოცხლისათვის საშიში სისხლდენები არ აღინიშნება, რადგან ქალის რძე შეიცავს აქტიური თრომბოკინაზას საკმარის რაოდენობას, რომელიც აკორეგირებს ჰემოფილიით დაავადებულის სისხლის დეფექტს. ჰემოფილიით დაავადებული ბავშვები გამოირჩევიან სისუსტით, კანის სიფერმკრთალით და კანქვეშა ცხიმოვანი შრის სუსტი განვითარებით. ჰემოფილიის ძირითადი კლინიკური სიმპტომია სპონტანური, ჰემატომური ტიპის სისხლდენა: მასიური, ძლიერ მტკივნეული სისხლჩაქცევები სახსრებში, კუნთებში, რბილ ქსოვილებში. ამ ტიპის სისხლდენის შეჩერება საკმაოდ იოლია, თუმცა ასევე იოლად ხდება სისხლდენის განახლება იმავე ადგილიდან.
დაიაგნოზი
ზუსტი დიაგნოსტიკისათვის აუცილებელია შედედების VIII (F VIII) და IX (F IX) ფაქტორების შესწავლა. ჰემოფილიის ფორმის დასადგენად მოწოდებულია თრომბოპლასტინის გენერაციის ტესტი.
გავრცელება
ჰემოფილია საკმაოდ იშვიათი დაავადებაა. მსოფლიოში ყოველ 10 000 მამრობითი სქესის ახალშობილზე მოდის დაახლოებოთ 1 ჰემოფილიით დაავადებული. დღეს მსოფლიოში 1 მილიონამდე ადამიანია ჰემოფილიით დაავადებული. ამასთან 80-85%-ში გვხვდება ჰემოფილია A (F VIII-ის დეფიციტით განპირობებული), 20-15%-ში კი - ჰემოფილია B (F IX-ის დეფიციტით განპირობებული).
ლიტერატურა
კატეგორია:გენეტიკური დაავადებები
მელისა მაკ-კართი
მელისა ენ მაკ-კართი (Melissa McCarthy; დ. 26 აგვისტო, 1970) — ამერიკელი მსახიობი, კომიკოსი, მწერალი, პროდიუსერი და მოდის დიზაინერი. იგი მრავალი ჯილდოს მფლობელია, მათ შორის არის ორი პრაიმტაიმ ემი ჯილდო და როგორც ოსკარის ორი ნომინაცია, ასევე ორი ორი ოქროს გლობუს. მაკ-კართი ჟურნალ Time- მა დაასახელა, როგორც 2016 წლის 100 ყველაზე გავლენიანი ადამიანიდან ერთ–ერთი, გარდა ამისა, იგი მრავალჯერ გამოირჩეოდა ყველაზე მაღალანაზღაურებადი მსახიობების წლიური რეიტინგში. 2020 წელს გაზეთ New York Times– ში 21-ე საუკუნის დიდებულ 25 მსახიობს შორის, მელისა #22 ადგილზე გავიდა.
მაკ-კართიმ ტელევიზიასა და კინოში გამოჩენა 1990-იანი წლების ბოლოს დაიწყო და პირველად მოიპოვა აღიარება სუკი სენტ ჯეიმსის როლით სატელევიზიო სერიალში გილმორის გოგოები (2000–2007). მან დენას როლი მოირგო ABC-ს სიტკომის სამანტა ვინ?-ში. (2007–2009) მანამდე ითამაშა, მოლი ფლინის როლი, CBS-ს სიტკომში მაიკი და მოლი (2010–2016), რისთვისაც მან მიიღო პრაიმტაიმ ემის ჯილდო კომედიურ სერიალში გამოჩენილი მთავარი როლის შესრულებლისთვის. მაკ-კართიმ მრავალჯერ მიიღო მონაწილეობა შოუში, შაბათ ღამეს პირდაპირ ეთერში, რომლისთვისაც იგი დაჯილდოვდა პრაიმტაიმ ემი ჯილდოთი, კომედიურ სერიალში გამოჩენილი სტუმრის მსახიობი ქალის კატეგორიაში.
მან კრიტიკოსების დიდი მოწონება მოიპოვა 2011 წლის ამერიკულ ფილმში, მეჯვარეებში შესრულებული როლისთვის, აღნიშნული როლით მან მიიღო ნომინაცია ოსკარზე საუკეთესო მეორეხარისხოვანი ქალისთვის. გარდა ამისა, გადაღებულია რამდენიმე კომერციულად წარმატებულ კომედიურ ფილმებში, მათ შორის არის: ქურდის იდენტიფიკაცია (2013), პოლიციელები ქვედაბოლოებში (2013), ტემი (2014), წმინდა ვინსენტი (2014), სამმაგი აგენტი (2015) და ბოსი (2016). წარუმატებელი კომედიების მოკლე სერიების შემდეგ, მაკ-კართიმ განასახიერა ლი ისრაელი ბიოგრაფიულ ფილმში, შეგიძლიათ ოდესმე მაპატიოთ? (2018), აღნიშნული როლისთვის მან მოიპოვა ოსკარი საუკეთესო მსახიობი ქალისთვის.
მაკ-კართი და მისი მეუღლე ბენ ფალკონი არიან დამფუძნებლები საპროდიუსერო კომპანიის, On the Day Productions, რომლის ფარგლებშიც თანამშრომლობდნენ რამდენიმე კომედიურ ფილმზე. 2015 წელს მან შექმნა საკუთარი ტანსაცმლის ხაზი პლუს ზომის ქალბატონებისთვის, სახელად Melissa McCarthy Seven7 და მიიღო კინემატოგრაფიული ვარსკვლავი ჰოლივუდის დიდების ხეივანში.
ადრეული ცხოვრება
ცნობილი ამერიკელი მსახიობი, კომიკოსი, მწერალი და პროდიუსერი მელისა მაკ-კართი დაიბადა 1970 წლის 26 აგვისტროს, პლეინფილდში, ილინოისის შტატში, სანდრასა და მაიკლ მაკ-კართის ოჯახში. ის მსახიობისა და მოდელის ჯენი მაკ-კართისა და პროფესიონალი კალათბურთელის ჯოან მაკ-კართის ბიძაშვილია. მაკ-კართი დიდ კათოლიკურ ოჯახში დაიბადა და ოჯახთან ერთად ფერმაში გაიზარდა. მისი მამა ირლანდიელი წარმოშობისაა, დედა კი ინგლისელი, გერმანელი და ირლანდიელი წარმოშობისა. ზოგიერთი მისი წინაპარი იყო კორკის საგრაფოდან. მან დაამთავრა ილინოისში, ჯოლიეტში მდებარე „წმინდა ფრენსის აკადემია“ (ახლანდელი ჯოლიეტის კათოლიკური აკადემია). მისი კარიერა დაიწყო ლოს-ანჯელესში, მოგვიანებით კი გაგრძელდა ნიუ-იორკში. მაკ-კართი არის „The Groundlings“-ის კურსდამთავრებული,  The Groundlings  არის იმპროვიზაციული და ესკიზური კომედიური დასი, ლოს-ანჯელესში, კალიფორნია ში.
პირადი ცხოვრება
2005 წლის 8 ოქტომბერს მელისა მაკ-კართი დაქორწინდა მსახიობზე და  The Grounlings  -ის კურსდამთავრებულზე, ბენ ფალკონზე. წყვილს ორი ქალიშვილი ჰყავს, ვივიანი და ჯორჯეტი. მაკ-კართის ორსულობა ვივიანზე დაიწერა Gilmore Girls-ის ბოლო სეზონში. ვივიანმა და ჯორჯეტმა მონაწილეობა მიიღეს 2016 წლის ფილმში ბოსი.
მისი მეუღლე, ფალკონი ხშირად ჩნდება მაკ-კართის ფილმებსა და სერიალებში, მათ შორისაა ფილმები:  გილმორის გოგოების  მესამე სეზონის ეპიზოდი,  ცხრანი ,  მეჯვარეები  ,  პოლიციელები ქვედაბოლოებში  ,  ტემი  ,  ქურდის იდენტიფიკაცია  ,  სამმაგი აგენტი  ,  ბოსი  ,  წვეულების სული  ,  ბედნიერი პერიოდის მკვლელობები  , და  შეგიძლიათ ოდესმე მაპატიოთ? ''.
სერიალის  მაიკი და მოლის  დაარსების შემდეგ, მაკ-კართიმ სულ 75 ფუნტი (35 კილოგრამი) დაიკლო. იგი წონის დაკლების მიზეზებად ასახელებს: მაღალ პროტეინებს, რეგულარულ ვარჯიშს და  ძალიან მოსაწყენ ცხოვრებას , რომელიც საღამოს 8-ის ნახევარზე დაძინებას გულისხმობს.
2013 წელს მაკ-კართიმ მეუღლესთან ბენ ფალკონთან ერთად დააარსა საპროდიუსერო კომპანია On the Day Productions. ფილმი ტემი კომპანიის პირველი პროექტი იყო, და მისმა ღირებულებამ 20 მილიონი აშშ დოლარი შეადგინა.
სქოლიო
კატეგორია:დაბადებული 26 აგვისტო კატეგორია:დაბადებული 1970 კატეგორია:ილინოისელი მწერლები კატეგორია:ამერიკელი ქალი სცენარისტები კატეგორია:ამერიკელი ქალი კომიკოსები კატეგორია:ამერიკელი ქალი გამხმოვანებლები კატეგორია:ამერიკელი ტელემსახიობი ქალები კატეგორია:ამერიკელი კინოპროდიუსერები კატეგორია:ამერიკელი ქალი კინომსახიობები კატეგორია:XXI საუკუნის ამერიკელი კომიკოსები კატეგორია:XX საუკუნის ამერიკელი კომიკოსები კატეგორია:XXI საუკუნის ამერიკელი ქალი მსახიობები კატეგორია:XX საუკუნის ამერიკელი ქალი მსახიობები
გვანდრის მყინვარი
გვანდრის მყინვარი — ხეობის ტიპის მყინვარი საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს კავკასიონის მთავარ წყალგამყოფ ქედზე, მდინარე კოდორის აუზში. სიგრძე 1,3 კმ, ფართობი 0,6 კმ². ფირნის საზღვრის სიმაღლეა 3100 მ, მყინვარის ენისა — 2730 მ. ასაზრდოებს მდინარე გვანდრას.
ფრიდრიხ ბერგიუსი
ფრიდრიხ კარლ რუდოლფ ბერგიუსი (Friedrich Karl Rudolf Bergius; დ. 11 ოქტომბერი, 1884 — 30 მარტი, 1949) — გერმანელი ქიმიკოსი. ცნობილია ბერგიუსის პროცესის გამოყენებით ნახშირისგან სინთეზური საწვავის წარმოებით. 1931 წელს კარლ ბოშთან ერთად მიენიჭა ნობელის პრემია ქიმიაში. მეორე მსოფლიო ომის დროს მუშაობდა გერმანულ ქიმიურ და ფარმაცევტულ კონგლომერატში, „IG Farben“. ომის შემდეგ მოქალაქეობასთან დაკავშირებული პრობლემების გამო, იგი საცხოვრებლად გადავიდა არგენტინაში, სადაც მრეწველობის სამინისტროს მრჩეველის თანამდედობას იკავებდაა.
11 მაისი
იხილეთ აგრეთვე
სხვა თვეები
ჩიუაუის უდაბნო
ჩიუაუის უდაბნო (Chihuahuan Desert; Desierto de Chihuahua) — უდაბნო ჩრდილოეთ ამერიკაში. მდებარეობს აშშ–მექსიკის საზღვრის მიმდებარე რაიონში, აშშ-ის შტატების: ნიუ-მექსიკოს, ტეხასის და მექსიკის შტატების: ჩიუაუის და კოაუილის ტერიტორიაზე.
რესურსები ინტერნეტში
კატეგორია:მექსიკის უდაბნოები კატეგორია:აშშ-ის უდაბნოები
1164
თარიღი უცნობია
*
სამოთხის ფრინველისებრნი
სამოთხის ფრინველისებრნი (Paradisaeidae) — ფრინველთა ოჯახი ბეღურასნაირთა რიგისა. აერთიანებს სხვადასხვა ზომის ფრინველებს. გავრცელებული არიან ახალი გვინეისა და მახლობელი კუნძულების ხშირ ტყეებში, რამდენიმე სახეობა — ჩრდილოეთ და აღმოსავლეთ ავსტრალიის ტყის ზონაში. სამოთხის ფრინველისებრთვის დამახასიათებელია სქესობრივი დიმორფიზმი. მამლები უფრო მკვეთრი ფერის ბუმბულით არიან შემკულნი, აქვთ ე.წ. „სამკობი“ ბუმბული — წითელი, ყვითელი, ლურჯი ან მწვანე ფერისა. საერთო შეფერილობა მუქია. სამოთხის ფრინველისებრნი აერთიანებენ 20 გვარის 43 სახეობას. ბუდობენ ხეებზე, დედალი დებს 2 კვერცხს და კრუხობს. იკვებებიან კენკრით, თესლით, ხილით, მწერებით, იშვიათად ბაყაყებითა და ხვლიკებით. წინათ მასობრივად სპობდნენ ლამაზი ბუმბულის გამო, რომელსაც სამკაულად იყენებდნენ. ამჟამად მცირერიცხოვანნი არიან, რის გამოც მათ იცავენ.
ლიტერატურა
კატეგორია:ბეღურასნაირნი
შოჩიმილკო
შოჩიმილკო (Xochimilco) — მექსიკის დედაქალაქ მეხიკოს 16 რაიონიდან ერთ–ერთი, მდებარეობს ქალაქის ცენტრიდან 18 კილომეტრის დაშორებით, ჩრდილოეთით მას ესაზღვრება კოიოკანის, ტლალპანის და იცტალპალის, დასავლეთიდან  — ტლახუაკის, სამხრეთ–დასავლეთიდან  — მილპა-ალტას რაიონები. რაიონის ფართობია 122 კმ², იგი ფართობით მესამეა მეხიკოს რაიონებს შორის.
შოჩიმილკო მთელ მსოფლიოში ცნობილია აცტეკების არხებით. იგი ერთ-ერთი საყვარელი ადგილია ტურისტებისათვის. 1987 წელს შოჩიმილკოს არხები შეიტანეს იუნესკოს მსოფლიო მემკვიდრეობის ძეგლების სიაში.
რესურსები ინტერნეტში
კატეგორია:მსოფლიო მემკვიდრეობის ძეგლები მექსიკაში
Famelica
სქოლიო
კატეგორია:მუცელფეხიანები
ჯეკი კოლინზი
ჟაკლინ ჯილ კოლინზი (ინგლ.Jacqueline Jill Collins1937 წლის 4 ოქტომბერი, ლონდონი - 2015 წლის 19 სექტემბერი, ბევერლი ჰილსი)  ფართო საზოგადოებისათვის ცნობილია როგორც ჯეკი კოლინზი ინგლ. Jackie Collins) — ბრიტანელი და ამერიკელი მწერალი, მსახიობ ჯოან კოლინზის და.
ბიოგრაფია
ჯეკი კოლინზი დაიბადა ცეკვის მასწავლებლისა და ღამის კლუბების მფლობელის ელზა ბესტანისა (1906-1962), და თეატრის აგენტ ჯოზეფ უილიამ კოლინზის (1902-1988) ოჯახში. მამა წარმოშობით ებრაელი იყო პორტ- ელიზაბეთიდან, რომლის მშობლები ლონდონიდან სამხრეთ აფრიკაში გადასახლდნენ. ხოლო დედა - ინგლისელი, ანგლიკანური სარწმუნოების მიმდევარი. ჯეკის გარდა მშობლბს ჰყავდა უფროსი ქალიშვილი ცნობილი მსახიობი ჯოან კოლინზი (დ. 1933) და ვაჟიშვილი - ბილი (1946). მარცხნივ|მინი|ჯეკი კოლინზი 15 წლის ასაკში ჯეკი სკოლიდან გარიცხეს. თავის უფროს დასთან ერთად იგი ჰოლივუდში გაემგზავრა. ამ პერიოდში მას ჰქონდა მოკლე, მაგრამ მგზნებარე რომანი ახალგაზრდა მსახიობ, მარლონ ბრანდოსთან. 1950-იან წლებიდან ჯეკი კოლინზს ფილმებში იღებდნენ. მან მონაწილეობა მიიღო ITC Entertainment- ის მინი-სერიალში „საიდუმლო აგენტი“ და“წმინდანი“, მაგრამ მალე დატოვა კინოინდუსტრია. 1960-იანი წლების დასაწყისიდან სიცოცხლის ბოლომდე იგი ცხოვრობდა ამერიკის შეერთებულ შტატებში, სადაც დაიწყო ლიტერატურული მოღვაწეობა.
ჯეკი კოლინზი გარდაიცვალა ამრიკის შეერთებულ შტატებში მკერდის კიბოთი. გარდაცვალებამდე მხოლოდ ცხრა დღით ადრე, მან მონაწილეობა მიიღო სატელევიზიო შოუ- პროგრამაში ლონდონში.
ლიტერატურული კარიერა
მინი|2008 წელი ჯეკი კოლინზის პირველი რომანი „მსოფლიო სავსეა დაქორწინებული მამაკაცებით“ გამოქვეყნდა 1968 წელს. მწერალმა ბარბარა კარტლენდმა  რომანს საზიზღარი, ბინძური და ამაზრზენი უწოდა. მისი გაყიდვა აიკრძალა ავსტრალიასა და სამხრეთ აფრიკაში. ამასთან, წიგნის ირგვლივ განვითარებულმა სკანდალმა  ხელი შეუწყო გაყიდვების ზრდას აშშ-სა და დიდ ბრიტანეთში. მეორე რომანი, The Stud, გამოიცა 1969 წელს და ბესტსელერების სიებში შევიდა. 1971 წელს მოჰყვა ჯეკი კოლინზის მესამე რომანი „ჰოლივუდის ზოოპარკი“, რომელიც ასევე ბესტსელერი გახდა.
1974 წელს გამოიცა რომანი "მკვლელი საყვარლები". იგი მწერლის პირველი ნაწარმოები იყო ორგანიზებული დანაშაულის სამყაროზე - ეს ჟანრი,  შემდეგში მისთვის ძალიან წარმატებული აღმოჩნდა.
1978 წელს ჯეკი კოლინზმა თანაავტორობით დაწერა სცენარი რომანის The Stud -ის ეკრანიზაციისათვის. ფილმში მთავარი როლი  მისმა დამ ჯოან კოლინზმა შეასრულა. პირველი წარმატებული  მცდელობის შემდეგ, ჯეკი კოლინზმა  კიდევ რამდენიმე სცენარი დაწერა თავისი წიგნების მიხედვით.
1980-იან წლებში კოლინზი და მისი ოჯახი ლოს-ანჯელესში სამუდამოდ გადასახლდა. მისი შემდეგი რომანი „ შანსები“ გამოქვეყნდა 1981 წელს. მომდევნო რომანმა „ჰოლივუდელი ცოლები“ (1983) The New York Times- ის ბესტსელერების სიაში პირველი ადგილი დაიკავა და 15 მილიონიონიანი ტირაჟით  გაიყიდა მსოფლიოში.
ოჯახი
1959 წელს ჯეკი კოლინზი ცოლად გაჰყვა უოლეს ოსტინს. მათი ქორწინება ოთხნახევარი წელი გაგრძელა.ამ ქორწინებიდან ჯეკის ჰყავს ქალიშვილი ტრეისი (დაიბადა 1961 წელს). 1966 წელს მან იქორწინა ღამის კლუბის მეპატრონე ოსკარ ლერმანზე. კოლინზს და ლერმანს სამი ქალიშვილი ჰყავთ: ტრეისი ლერმანი, ტიფანი ლერმანი (1967) და რორი ლერმანი (1969). ოსკარ ლერმანი გარდაიცვალა 1992 წელს კიბოთი. ჯეკიმ ამ დროს დაწერა და მოამზადა  რომანების კიდევ ერთი სერია „ლედი ბოსი“. 1994 წელს კოლინზი დაინიშნა ფრენკ კალკანინზე, რომელიც გარდაიცვალა 1998 წელს თავის ტვინის შეშუპებით.
სქოლიო
კატეგორია:დაბადებული 1937 კატეგორია:გარდაცვლილი 2015 კატეგორია:მწერლები ეროვნებისა და საუკუნის მიხედვით კატეგორია:ბრიტანეთის იმპერიის ორდენის კომანდორები კატეგორია:XX საუკუნის ქალი მწერლები კატეგორია:XX საუკუნის ამერიკელი ქალი მწერლები კატეგორია:XX საუკუნის ინგლისელი ქალი მწერლები
ყველა რელიგიის ტაძარი
thumb|270px thumb|270px ყველა რელიგიის ტაძარი (Храм всех религий) ან სამყაროს ტაძარი (Вселенский храм) — არქიტექტურული კომპლექსი ყაზანის მიკრორაიონ სტაროე არაკჩინოში, რუსეთი; გაერთიანებულია მართლმადიდებლური ეკლესია, მინარეთი, სინაგოგა და სხვა რელიგიურ არქიტექტურათა ცნობადი ფორმები. შენება დაიწყო 1992 წელს ადგილობრივ ხელოვან ილდარ ხანოვის მიერ.
შენობა არა მოქმედი ტაძარი, არამედ „კულტურისა და რწმენის ტაძარია“, როგორც მას ხანოვი აღწერს.
ის ქალაქ ყაზანის ცნობილ ღირშესანიშნაობად იქცა, რომელიც ამაყობს თავისი, განსხვავებულ კულტურათა, მშვიდობიანი კომბინაციით. ხანოვის თქმით, მსოფლიოს 16 რელიგიის აღსანიშნად, შენობას 16 გუმბათი ექნება.
რესურსები ინტერნეტში
კატეგორია:თათრეთი
კახეთი თელავი (საფეხბურთო კლუბი)
საფეხბურთო კლუბი კახეთი თელავი — ქართული საფეხბურთო კლუბი ქალაქ თელავიდან. ჩამოყალიბდა 1936 წელს. 2005 წლიდან 2007 წლამდე გამოდიოდა უმაღლეს ლიგაში, თუმცა შემდეგ დაქვეითდა პირველ ლიგაში.
2007-08 წლის პირველი ლიგის სეზონი მათ მეშვიდე ადგილზე დაასრულეს.
კლუბის საშინაო არენა იყო გივი ჩოხელის სტადიონი. საბჭოთა კავშირის პერიოდში კლუბს ორჯერ აქვს მოგებული საქართველოს სსრ თასი: 1972 და 1977 წლებში.
2014 წელს კლუბმა არსებობა შეწყვიტა.
სქოლიო
კატეგორია:საქართველოს საფეხბურთო კლუბები
მეჩხერი
მეჩხერი — სოფელი საქართველოში, იმერეთის მხარის წყალტუბოს მუნიციპალიტეტში (რიონის თემი), მდებარეობს მდინარე რიონის ხეობაში. ზღვის დონიდან 420 მეტრი, წყალტუბოდან 35 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 81 ადამიანი.
სქოლიო
კატეგორია:წყალტუბოს მუნიციპალიტეტის სოფლები
კაზიმირ IV
კაზიმირ IV იაგელონი (Kazimierz Jagiellończyk, Казімір Ягелончык, Kazimieras Jogailaitis, 1427—1492) — ლიტვის დიდი მთავარი (კაზიმირ I) 1440 წლის 29 ივნისიდან და პოლონეთის მეფე 1447 წლის 25 ივნისიდან.
ხელისუფლებაში მოსვლა
იაგაილოს (ვლადისლავ II) და სოფიის ვაჟიშვილი, ვილნიუსში 1440 წელს გამოცხადდა ლიტვის დიდ მთავრად. პოლონეთისა და უნგრეთის ჯარების დამარცხების შემდეგ ვარნასთან (1444 წლის 10 ნოემბერი) და კაზიმირის უფროსი ძმის პოლონეთის მეფის ვლადისლავ III-ის გარდაცვალების შემდეგ, რომელსაც მოჰყვა სამწლიანი უმეფობა, კაზიმირი არჩეულ იქნა პოლონეთის მეფედ. ლიტველების შეგონებით ის დიდი ხნის განმავლობაში არ თანხმდებოდა პოლონეთის გვირგვინის მიღებას, მაგრამ, როდესაც ნახა რომ პოლონელები სხვის არჩევას აპირებდნენ, მხოლოდ ამის შემდეგ დასთანხმდა (1447). კაზიმირის მდგომარეობა გართულებული იყო. როგორც ლიტვის მთავარი, მას არ შეეძლო უცებ ლიტვის და მისი დამოუკიდებლობის მტერი გამხდარიყო; როგორც პოლონეთის მეფე ის ლიტვის მტერი უნდა გამხდარიყო. კაზიმირის პოლიტიკურ ტაქტს უნდა მივაწეროთ ის რომ საქმე სისხლისღვრამდე არ მივიდა.
ტევტონელებთან ბრძოლა
ტევტონთა ორდენი ბევრ საფიქრალს და შფოთს უქმნიდა კაზიმირს. ორდენის შესუსტებით გულ გაკეთებული მათზე დაქვემდებარებული პრუსიის ქალაქები ავტონომიას ითხოვდნენ; რაინდთა ორდენი არაფერს არ თმობდა; მაშინ ეს ქალაქები პოლონეთის ხელისუფლებას დანებდნენ. კაზიმირ IV ჩაერთო ორდენთან ხანგრძლივ ომში, რომელიც, ცვალებადი წარმატებებით მიმდინარეობდა და მეორე ტორუნის ზავით (მეორე ტორუნის მშვიდობა) დამთავრდა (1466), რომლის მიხედვით ორდენს დარჩა პრუსიის დასავლეთი, ხოლო პომორიის, ხოლმის, მალბორგის სავოევოდოები, ვარმიის სამთავრო და კიდევ რამდენიმე ქალაქი პოლონეთს დარჩა.
თათართა სახანოებთან და რუს სამთავროებთან ურთიერთობა
1449 წელს კაზიმირმა დადო სამშვიდობო ხელშეკრულება მოსკოვის დიდ მთავართან ვასილი II, რომელიც შეიცავდა პირობებს ლიტვისა და მოსკოვის დიდი სამთავროების საზღვრების ურთიერთცნობა, კაზიმირი უარს ამბობდა ნოვგოროდზე პრეტენზიას და ერთმანეთის შიდაპოლიტიკური მტრების გამოყენებაზე უარის თქმა. მიუხედავად იმისა რომ ნოვგოროდში ძლიერი პროლიტვური პარტია არსებობდა, კაზიმირმა არ გაუწია პირდაპირი წინააღმდეგობა მოსკოვის მთავართა სამხედრო 1456, 1471 და 1478 წლის აქციებს ნოვგოროდის წინააღმდეგ, რამაც გამოიწვია ნოვგოროდის მიწების მოსკოვის სახელმწიფოს შემადგენლობაში შესვლა.
1458 წელს კიევში შექმნა მიტროპოლია, რომელიც მოსკოვის მიტროპოლიისაგან დამოუკიდებელი იყო, რომელიც არ ცნობდა 1439 წლის ფლორენციის უნიას. მიუხედავად არსებული წინააღმდეგობისა, კაზიმირი და ვასილ II ღია ბრძოლაში არ ჩაბმულან, და ვასილ II-ის სასულიერო სიგელში (გარდაიცვალა 1462 წელს) ფიგურირებდა ფრაზა „უბრძანებ ჩემს მეუღლეს, და ჩემს ვაჟს ივანეს, და იურის, და ჩემს უმცროს შვილებს და ძმას ჩემსას, პოლონეთის მეფეს და ლიტვის დიდ მთავარს კაზიმირს“ „А приказываю свою княгиню, и своего сына Ивана, и Юрья, и свои меншие дети брату своему, королю польскому и великому князю литовскому Казимиру“, ანალოგიური ფრაზაა მისი მამის ვასილ I დმიტრის ძის სასულიერო სიგელში „უბრძანებ ჩემს ვაჟს, მთავარს ვასილის, და მის მეუღლეს, ჩემი ძმის შვილებს და სიმამრს, დიდ მთავარს ვიტოვტს“ „А приказываю сына своего, князя Василья, и свою княгиню, и свои дети своему брату и тестю, великому князю Витовту“.
დიდ ურდოში 1468 წელს მომაგრებული კაზიმირის მოკავშირე აჰმად (ახმად) ხანი ატარებდა დაშლილი ოქროს ურდოს სახანოების მის ქვეშ გაერთიანების პოლიტიკას, და ჩრდილო-აღმოსავლეთ რუსეთის ისევ დამორჩილებას. ამასთან ის ხვდებოდა ყირიმის ხანის მენლი I გირეის და მოსკოვის დიდი მთავრის ივანე III-ის წინააღმდეგობას, რომლების დროთა განმავლობაში (განსაკუთრებით ახმატის მიერ ყირიმის დროებითი აღებისა 1476— 1478 წლებში და მენგრი გირეის ოსმალეთის იმპერიის ვასალად დაბრუნების დროს) გახდნენ სტრატეგიულ მოკავშირეებად. 1480 წელს კაზიმირმა მხარი არ დაჭირა ახმატ ხანს მოსკოვის წინააღმდეგ ბრძოლაში, მეტწილად უფრო ყირიმელების თავდასხმით პოდოლიაზე, და ახმატმა სტეპებში უკან დახევის დროს გაძარცვა კაზიმირის სამფლობელოები მდინარე ოკას აუზში. შემდეგ კაზიმირმა შეძლო თავისი ნათესავების ამბოხება და რითაც დაანგრია ივანე III-ის გეგმები მოსკოვის სამთავროს გავლენის გავრცელება კიევის მიცებზე. მაგრამ მაშინვე 1482 წელს მენგლი გირეიმ გაძარცვა კიევი და საერთო გამარჯვების ნიშნად ივანე III-ს გაუგზავნა სოფიის ტაძრის потир და დისკოსი. 1487 წელს, უზენაესი მთავრების ივანე III-სთან გადასვლის შედეგად დაიწყო საზაზღვრო ომი მოსკოვის დიდ სამთავროსთან.
ოჯახი
კაზიმირი დაქორწინებული იყო ელჟბეტაზე (ელიზავეტა), წმინდა რომის იმპერიის იმპერატორის ალბრეხტ II-ის ქალიშვილზე. ჰყავდა ექვსი ვაჟი:
სქოლიო
კატეგორია:პოლონეთის მეფეები კატეგორია:ლიტვის დიდი მთავრები კატეგორია:იაგელონები კატეგორია:დაბადებული 1427 კატეგორია:გარდაცვლილი 1492
ჯო ბაიდენი
ჯოზეფ რობინეტ „ჯო“ ბაიდენი უმცროსი (Joseph Robinette „Joe” Biden, Jr; დ. 20 ნოემბერი, 1942, სკრეტონი, პენსილვანიის შტატი, აშშ) — ამერიკელი პოლიტიკოსი, დემოკრატიული პარტიის წევრი, ამერიკის შეერთებული შტატების პრეზიდენტი 2021 წლიდან, რომელმაც 2020 წლის საპრეზიდენტო არჩევნებში მოქმედი პრეზიდენტი დონალდ ტრამპი დაამარცხა. 2009–2017 წლებში იყო აშშ-ის ვიცე-პრეზიდენტი (ბარაკ ობამას პრეზიდენტობის დროს), ხოლო 1973–2009 წლებში — აშშ-ის სენატორი დელავერიდან.
დაიბადა პენსილვანიის შტატის ქალაქ სკრენტონში; ბავშვობის დიდი ნაწილი ასევე ნიუ-კასლის ოლქშიც (დელავერი) გაატარა. სწავლობდა დელავერის უნივერსიტეტში, სადაც 1965 წელს ბაკალავრის ხარისხი მოიპოვა,  ხოლო 1968 წელს სირაკიუსის უნივერსიტეტში სამართლის დოქტორის ხარისხი მიიღო. 1970 წელს აირჩიეს ნიუ-კასლის ოლქის საბჭოს წევრად. 1972 წელს გახდა ამერიკის სენატის წევრი დელავერის შტატიდან და მეექვსე ყველაზე ახალგაზრდა სენატორი ამერიკის ისტორიაში. დიდი ხნის განმავლობაში იყო სენატის საგარეო ურთიერთობათა კომიტეტის წევრი, მოგვიანებით — საგარეო ურთიერთობათა კომიტეტის თავმჯდომარე. 1991 წელს სპარსეთის ყურის ომის წინააღმდეგ გამოვიდა, თუმცა მხარს უჭერდა აღმოსავლეთ ევროპაში ჩრდილოატლანტიკური ალიანსის (ნატოს) გაფართოებას და მის ჩარევას იუგოსლავიის ომებში 1990-იან წლებში. 2002 წელს მხარი დაუჭირა რეზოლუციას ერაყთან ომის დაწყების შესახებ, მაგრამ არ დაეთანხმა 2007 წელს ერაყში ამერიკის ჯარის რიცხოვნობის გაზრდას. 1987–1995 წლებში ხელმძღვანელობდა ამერიკის სენატის იურიდიულ კომიტეტს, რომელიც დაკავებული იყო ნარკოპოლიტიკის, კრიმინალის აღმოფხვრისა და სამოქალაქო თავისუფლებების საკითხებით. ბაიდენის ძალისხმევით კონგრესმა მიიღო ორი მნიშვნელოვანი კანონი: ძალადობრივი დანაშაულის კონტროლისა და სამართალდაცვის აქტი და ქალთა მიმართ ძალადობის აქტი. ზედამხედველობას უწევდა ამერიკის უზენაესი სასამართლოში მოსამართლეების თანამდებობაზე დამტკიცების საკითხთან დაკავშირებით გამართულ ექვს მოსმენას, მათ შორის ორ ყველაზე საკამათოს. პრეზიდენტის არჩევნებზე დემოკრატიული პარტიის ნომინაციის მოსაპოვებლად ორჯერ (1988 და 2008 წლებში) უშედეგოდ წამოაყენა საკუთარი კანდიდატურა: პირველად პრეზიდენტობის კანდიდატი ნილ კინოკი გახდა, ხოლო მეორე ჯერზე — ბარაკ ობამა.
ჯო ბაიდენი დელავერის სენატორად ექვსჯერ აირჩიეს. 2008 წლის საპრეზიდენტო არჩევნებში ბარაკ ობამას გამარჯვების შემდეგ, ბაიდენი ამერიკის ვიცე-პრეზიდენტად დაინიშნა. 2009 წლამდე იგი მეოთხე ყველაზე ხნიერი სენატორი იყო. ობამა და ბაიდენი 2012 წელს ხელახლა აირჩიეს. 2009 წელს, ვიცე-პრეზიდენტის რანგში, 2008 წლის ფინანსური კრიზისის დასაძლევად ზედამხედველობდა აშშ-ის ეკონომიკის სტიმულირების გეგმას. 2010 წელს რესპუბლიკელებთან მისი მოლაპარაკების შედეგად, მოხერხდა გადასახადების შემსუბუქების კანონის მიღება, რომელმაც ქვეყანა საგადასახადო ჩიხიდან გამოიყვანა. 2011 წელს მისი ძალისხმევით მიიღეს საბიუჯეტო კონტროლის კანონი, რომელმაც ვალის მაქსიმალური ზღვრის კრიზისი გადაჭრა, 2012 წელს ძალაში შევიდა  გადასახადის გადამხდელთათვის საშეღავათო კანონი, რომელიც მიმართული იყო მოახლოებული ე. წ. „ფისკალური კლდის“ წინააღმდეგ. ბაიდენი ხელმძღვანელობდა აშშ-სა და რუსეთს შორის სტრატეგიული თავდასხმითი შეიარაღების შემცირებისა და შეზღუდვის შესახებ ხელშეკრულების გაფორმებას, მხარს უჭერდა ლიბიაში სამხედრო ინტერვენციას, ერაყიდან ამერიკული ჯარების გამოყვანის გზით დახმარება გაუწია ერაყის მიმართ ამერიკის პოლიტიკის ფორმულირებას. 2012 წელს სენდი-ჰუკის დაწყებით სკოლაში მომხდარი სროლის შემდეგ ხელმძღვანელობდა იარაღით ძალადობის შემსწავლელ სპეციალურ კომისიას. 2017 წელს პრეზიდენტმა ბარაკ ობამამ დააჯილდოვა თავისუფლების საპრეზიდენტო მედლით. დაჯილდოებულია საქართველოს წმინდა გიორგის სახელობის გამარჯვების ორდენით (2009 წლის ვიზიტის დროს).
2019 წლის აპრილში ბაიდენმა გამოაცხადა, რომ მონაწილეობას მიიღებდა 2020 წლის საპრეზიდენტო არჩევნებში (კამპანია 25 აპრილს დაიწყო). 2020 წლის ივნისში, არჩევნებში მონაწილეობისათვის საჭირო დემოკრატიული პარტიის დელეგატთა მხარდაჭერის ბარიერს მიაღწია. 11 აგვისტოს კალიფორნიის სენატორი კამალა ჰარისი თავისი საპრეზიდენტო მარათონის მეწყვილედ (ანუ მომავალ ვიცე-პრეზიდენტად) გამოაცხადა. მან საარჩევნო კოლეგიის 306 დელეგატის ხმა მოაგროვა და ამერიკის არჩეული პრეზიდენტი გახდა. თანამდებობა ოფიციალურად დაიკავა 2021 წლის 20 იანვარს, ინაუგურაციის შემდეგ.
ადრეული წლები (1942–1965)
ჯოზეფ რობინეტ ბაიდენ უმცროსი 1942 წლის 20 ნოემბერს პენსილვანიის ქალაქ სკრენტონის სენტ-მერის ჰოსპიტალში დაიბადა. მისი მშობლები იყვნენ კეტრინ ევგენია „ჯინ“ ბაიდენი (გათხოვებამდე ფინეგანი) (1917–2010) და ჯოზეფ რობინეტ ბაიდენ უფროსი (1915–2002). ბაიდენი კათოლიკურ ოჯახში დაიბადა. დასა და ორ ძმას შორის იგი ყველაზე უფროსი იყო. ჯო ბაიდენის დედის, ჯინის, ირლანდიელი წინაპრები წარმომავლობით ლაუთის საგრაფოსა და ლონდონდერის საგრაფოდან იყვნენ. მამის, ჯოზეფ რობინეტ ბაიდენ უფროსის მშობლები მერი ელიზაბეტი (გათხოვებამდე რობინეტი) და მამა, ჯოზეფი, ინგლისში, საფრანგეთსა და ირლანდიაში ცხოვრობდნენ.
ქლეიმორში ბაიდენი არჩმერის აკადემიაში სწავლობდა. სკოლის ამერიკული ფეხბურთის გუნდში ის იყო ჰაფბექი და რისივერი, ასევე თამაშობდა ბეისბოლს. სკოლაში სწავლის პერიოდში ის იყო კლასის პრეზიდენტი. სკოლა ბაიდენმა 1961 წელს დაამთავრა.
დელავერის უნივერსიტეტში ჩაბარების შემდეგ ბაიდენმა გააგრძელა ამერიკული ფეხბურთის თამაში. 1965 წელს მან მიიღო ბაკალავრის ორმაგი ხარისხი ისტორიასა და პოლიტიკურ მეცნიერებეში, ხოლო მაინორ — ინგლისურ ენაში ბაიდენის საშუალო ნიშანი იყო C და მან დაიკავა 506-ე ადგილი 688 კურსდამთავრებულს შორის.
ცხოვრების ადრეულ წლებში ბაიდენი ლაპარაკისას ბორძიკობდა, თუმცა მან ეს ნაკლი ახალგაზრდობაშივე გამოასწორა. მისი თქმით, ამ საქმეში მას სარკის წინ პოეზიის კითხვა დაეხმარა.
ბაიდენი არ სვამს ალკოჰოლს.
პირველი ქორწინება, სამართლის სკოლა და ადრეული კარიერა (1966–1972)
1966 წელს ჯო ბაიდენმა ცოლად მოიყვანა სირაკიუსის უნივერსიტეტის სტუდენტი ნეილია ჰანტერი (დ. 28 ივლისი, 1942 — გ. 18 დეკემბერი, 1972). ნეილიას მშობლების თავდაპირველი წინააღმდეგობის მიუხედავად, რომლებსაც არ მოსწონდათ ბაიდენის კათოლიკური წარმომავლობა, წყვილმა ქორწილი ნიუ-იორკის შტატის კათოლიკურ ეკლესიაში გადაიხადა. წყვილს სამი შვილი ჰყავდა: ჯოზეფ რ. „ბო“ ბაიდენ III (დ. 3 თებერვალი, 1969 — გ. 30 მაისი, 2015), ჰანტერ ბაიდენი (დ. 1970), და ნაომი ქრისტინა „ემი“ ბაიდენი (დ. 8 ნოემბერი, 1971 — გ. 18 დეკემბერი, 1972).
1968 წელს ბაიდენმა დაასრულა სწავლა სირაკიუსის უნივერსიტეტში და გახდა დელავერის ადვოკატთა ასოციაციის წევრი 1969 წელს. უნივერსიტეტში სწავლის დროს მას გადაუვადდა სამხედრო სამსახური, ხოლო მოგვიანებით, ასთმის გამო, იგი სამხედრო სამსახურისთვის შეუსაბამოდ იქნა მიჩნეული.
1968 წლიდან ბაიდენი მუშაობდა ვილმინგტონის სამართლის ფირმაში. ფირმის ხელმძღვანელი იყო შტატის რესპუბლიკელი მოღვაწე უილიამ პრიქეტი. როგორც ბაიდენი იხსენებდა, ამ პერიოდში იგი საკუთარ თავს რესპუბლიკელად მოიაზრებდა. ბაიდენი ეწინააღმდეგებოდა დელავერის დემოკრატი გუბერნატორის ჩარლზ ტერის კონსერვატიულ რასისტულ ფოლისის და მხარს უჭერდა რესპუბლიკელ რასელ პეტერსონს, რომელმაც ტერი დაამარცხა 1968 წელს. ბაიდენი მონაწილეობდა ადგილობრივი რესპუბლიკელების საქმიანობაში, მაგრამ რიჩარდ ნიქსონისადმი ცუდი დამოკიდებულების გამო რეგისტრირებული იყო დამოუკიდებელ ამომრჩევლად.
1969 წლიდან ბაიდენი იურიდიულ კარიერას აგრძელებდა, ჯერ როგორც საჯარო ადვოკატი, ხოლო მოგვიანებით ადგილობრივი დემოკრატი აქტივისტის იურიდიულ ფირმაში გადავიდა, რომელმაც ბაიდენი პოლიტიკით დაინტერესებული ადამიანების ჯგუფში — დემოკრატიულ ფორუმში წარადგინა, რომელსაც შტატში დემოკრატიული პარტიის განახლება სურდა, რასაც ბაიდენის დემოკრატად რეგისტრაცია მოყვა. მალევე, საკუთარ კოლეგასთან ერთად მან იურიდიული ფირმა დააარსა.
იმავე წელს ბაიდენი ნიუ-კასლის ოლქის საბჭოში მოხვდა. იგი იურიდიულ კარიერას და ოლქის საბჭოში მოღვაწეობას 1972 წლამდე აგრძელებდა. საბჭოში ყოფნის დროს ბაიდენი ეწინააღმდეგებოდა ვილმინგტონში დიდი საგზაო მაგისტრალური პროექტების განხორციელებას.
1972 წლის სენატის კამპანია
1972 წელს ბაიდენმა დაამარცხა შტატის მოქმედი რესპუბლიკელი წარმომადგენელი კალებ ბოგსი და გახდა აშშ-ის უმცროსი სენატორი დელავერიდან. ჯო ბაიდენი იყო ერთადერთი დემოკრატი, რომელმაც გადაწყვიტა ბოგსთან შერკინება მის კამპანიას თითქმის არ ჰქონდა ფული და გამარჯვების ძალიან დაბალი შანსი ჰქონდა. ბაიდენის ოჯახის წევრები თავად იყვნენ კამპანიის მონაწილენი და თავადვე წარმართავდნენ მას, რომელიც უმთავრესად ამომრჩეველთან პირისპირ შეხვედრებისგან შედგებოდა. დელავერის მცირე ზომის გათვალისწინებით, ამ მიდგომით გამარჯვება შესაძლებელი იყო. ბაიდენის კამპანიას მხარდაჭერა გაუწია AFL–CIO-მ და დემოკრატმა სოციოლოგმა პატრიკ კადელმა. მისი პლატფორმის ძირითადი გზავნილები იყო ვიეტნამიდან აშშ-ის გამოსვლა, გარემო, ადამიანის უფლებები, საგზაო საკითხები, ჯანდაცვა და „ჩვეულებრივი პოლიტიკით“ ამომრჩევლის უკმაყოფილება. არჩევნებამდე რამდენიმე თვით ადრე ბაიდენს კონკურენტი 30 პროცენტით უსწრებდა, თუმცა მან მოახერხა ამომრჩეველთან კავშირის დამყარება და გაიმარჯვა 50.5 პროცენტით.
მეუღლისა და შვილის გარდაცვალება
1972 წლის 18 დეკემბერს ბაიდენის მეუღლე ნეილია და მათი ერთი წლის ქალიშვილი ემი, ავტოავარიის შედეგად დაიღუპნენ. ბაიდენის ვაჟები, ბო და ჰანტერი, ასევე დაშავდნენ, თუმცა სრული გამოჯანმრთელება მოახერხეს. ბაიდენი განიხილავდა გადადგომის საკითხს ბიჭების აღსაზრდელად, თუმცა მაიკ მანსფილდმა დაარწმუნა დარჩენილიყო სენატში.
მეორე ქორწინება
ბაიდენმა ფიცი 1973 წლის 5 იანვარს დადო. ცერემონიას, რომელიც დელავერის სამედიცინო ცენტრში ჩატარდა, სადაც ბაიდენის ვაჟები მკურნალობდნენ ავტოსაგზაო შემთხვევის შემდეგ, აშშ სენატის მდივანი, ფრენსის ვალეო, უძღვებოდა. 30 წლის ასაკში ბაიდენი ერთ-ერთი ყველაზე ახალგაზრდა სენატორი გახდა აშშ-ის ისტორიაში.
შვილების სანახავად ბაიდენი ვაშინგტონიდან დელავერში ყოველდღე მატარებლით ჩადიოდა — 90 წუთი თითო გზა — და ამას 36 წლის განმავლობაში აკეთებდა. საგზაო შემთხვევის შემდეგ ბაიდენის ცხოვრებაში გაურკვევლობისა და რელიგიური ძიების პერიოდში დადგა, მას უჭირდა სამსახურზე ფოკუსირება.
ბო ბაიდენი სამხედრო იურისტი გახდა, რომელიც ერაყის ომში მსახურობდა, ხოლო მოგვიანებით დელავერის შტატის მთავარი პროკურორი გახდა. ბო 2015 წელს თავის ტვინის კიბოთი გარდაიცვალა. ჰანტერ ბაიდენი არის ვაშინგტონში მოღვაწე ადვოკატი და ლობისტი.
ადრეული აქტივობა სენატში
სენატში შესვლის შემდეგ ბაიდენი მომხმარებელთა უფლებებისა და გარემოს დაცვით იყო დაკავებული. მისი ძირითადი საქმიანობის სფერო სახელმწიფო ინსტიტუტების ანგარიშვალდებულების გაზრდის აუცილებლობა იყო. 1974 წელს ჟურნალმა Time ბაიდენი „მომავლის 200 სახეს“ შორის დაასახელა. 1974 წელს მიცემულ ინტერვიუში ბაიდენი საკუთარ თავს პოზიციონირებდა როგორც ლიბერალს სამოქალაქო თავისუფლებების, ჯანმრთელობისა და ხანში შესული მოქალაქეების საკითხებში, მაგრამ საკუთარ თავს კონსერვატორად მიიჩნევდა აბორტისა და სამხედრო სავალდებულო სამსახურის საკითხებში.
ბაიდენი გახდა დემოკრატიული პარტიის უმცირესობის ხელმძღვანელი აშშ-ის იურიდიულ კომიტეტში 1981 წელს. 1984 მისი ძალისხმევით სენატმა მიიღო კრიმინალის კონტროლის ყოვლისმომცველი აქტი, თუმცა მოგვიანებით, როდესაც კანონის აღსრულება 2009 წელს საკამათო გახდა, ბაიდენმა მის მიღებაში მონაწილეობა შეცდომად შეაფასა. მიუხედავად კანონის ხისტი ენისა, ბაიდენმა მოახერხა მისი ყველაზე საკამათო დებულებების შერბილება და, საბოლოო ჯამში, ეს კანონი იმ პერიოდის ერთ-ერთი მთავარი მიღწევა იყო. ბაიდენი მალევე გახდა ცნობილი როგორც კარგი ორატორი - ის ახერხებდა დემოკრატების ერთდროულად გაკიცხვასა და მოტივირებას.
1993 წელს ბაიდენმა ხმა მისცა საკანონმდებლო ცვლილებას, რომელმაც ჰომოსექსუალობა სამხედრო საქმიანობასთან შეუასაბამოდ მიიჩნია. ამ კანონის მიღებით ჰომოსექსუალების მსახურობა აშშ-ის შეიარაღებულ ძალებში შეუძლებელი გახდა. 1996 წელს მან მხარი დაუჭირა ქორწინების დაცვის აქტს, რომელმაც აუკრძალა ფედერალურ მთავრობა ერთსქესიანი ქორწინების აღიარება, რითაც შეუზღუდა ასეთ პარტნიორობაში მყოფ ინდივიდებს ფედერალური კანონმდებლობის წინაშე თანაბარი დაცვა და გზა გაუხსნა შტატებს ანალოგიური ქმედებებისთვის. 2015 წელს ეს აქტი არაკონსტიტუციურად მიიჩნია აშშ-ის უზენაესმა სასამართლომ Obergefell v. Hodges-ის ქეისში.
სენატში ყოფნის პირველ ათწლეულში ბაიდენი ყურადღებას უთმობდა შეიარაღებების კონტროლს. 1979 წელს ლეონიდ ბრეჟნევმა და ჯიმი კარტერმა ხელი მოაწერეს სტრატეგიული შეიარაღების შეზღუდვის II შეთანხმებას, თუმცა კონგრესმა უარი თქვა ამ ხელშეკრულების რატიფიცირებაზე. რატიფიცირების ჩავარდნის შემდეგ ბაიდენი შეხვდა სსრკ-ის საგარეო საქმეთა მინისტრ ანდრეი გრომიკოს. ამ შეხვედრაზე ბაიდენმა გააჟღერა სენატის საგარეო კომიტეტის პოზიცია და მოახერხა კომპრომისული შეთანხმების მიღწევა. 1972 წელს ბაიდენი ეწინააღმდეგებოდა რეიგანის ადმინისტრაციის სრუვილს, სტრატეგიული შეიარაღების შეზღუდვის I შეთანხმების ფართო ინტერპრეტაციასთან დაკავშირებით და მოუწოდებდა ხელშეკრულების მკაცრი შესრულებისკენ. ბაიდენი მოხვდა აშშ-ის მედიის ყურადღების ცენტრში, როდესაც მან გაკიცხა რეიგანის სახელმწიფო მდივანი ჯორჯ შულცი აპარტეიდის მიუხედავად სამხრეთ აფრიკის მხარდაჭერისთვის.
ბასინგის საკითხი
1970-იან წლებში ბაიდენი იყო ბასინგის ერთ-ერთი მთავარი ოპონენტი. ბასინგი იყო პრაქტიკა, რომელიც აიძულებდა სკოლებს მიეღოთ მოსწავლეები საკუთარი ოლქის მიღმა, რაც ემსახურებოდა სკოლებში რასობრივი მრავალფეროვნების მიღწევას. დელავერის ამომრჩეველი მკვეთრად ეწინააღმდეგებოდა ამ მიდგომას. ეროვნულ დონეზე ამ პრაქტიკისადმი წინააღმდეგომა აიძულა დემოკრატიულ პარტიას უარი ეთქვა სასკოლო ინტეგრაციულ ფოლისიზე.
სენატისთვის პირველ რბოლაში ბაიდენი მხარს უჭერდა ბასინგის პრაქტიკას იმ შტატებში, რომლებიც დე იურე ეწეოდნენ რასობრივ სეგრაციას, მაგრამ ეწინააღმდეგებოდა ამ პრაქტიკის დანერგვას იმ შტატებში, რომლებშიც ეს პრაქტიკა არ იყო სამართლებრივად დაკანონებული, თუმცა მან არ დაუჭირა საკონსტიტუციო ჩასწორებას რომელიც სრულიად კრძალავდა ბასინგს. 1974 წლის მაისში ბაიდენმა წამოაყენა საკანონმდებლო წინადადება, რომელიც შეიცავდა ბასინგის საწინააღმდეგო და დესეგრეგაციის საწინააღმდეგო ჩანართებს, თუმცა მოგვიანებით ხმა მისცა კანონპროექტის შერბილებულ ვერსიას, რომელიც არ ეწინააღმდეგებოდა სასამართლოს უფლებამოსილებას, დაიცვას აშშ კონსტიტუციის V და XIV შესწორებები.
ბასინგის საკითხზე დელავერელ მშობლებთან შეხვედრისას ბაიდენმა აუდიტორიისგან მკვეთრად უარყოფითი დამოკიდებულება გამოიწვია, როდესაც შეეცადა საკითხის შერბილება. ამ დამოკიდებულებამ, დელავერში ბასინგის შესაძლო დაწყებასთან ერთად, გამოიწვია ბაიდენის გადასვლა ბასინგის მოწინააღმდეგეთა ბანაკში. 1975 წელს მან მხარი დაუჭირა კანონპროექტს, რომელიც უზღუდავდა ჯანმრთელობის, განათლებისა და კეთილდღეობის დეპარტამენტს შესაძლობას, თანხები შეუკვეცოს იმ სასწავლო დაწესებულებებისთვის, რომლებიც ინტეგრაციაზე უარს იტყოდნენ. ბაიდენი მიიჩნევდა, რომ ბასინგი ეწინააღმდეგებოდა საღ აზრს და მიიჩნევდა, რომ მისი პოზიცია დაეხმარებოდა სხვა დემოკრატებს წინააღმდეგობა გაეწიათ ამ ინიციატივისთვის. ამავე დროს ბაიდენი მხარს უჭერდა ინიციატივებს, რომლებიც მხარს უჭერდა საცხოვრებელი პირობების გაუმჯობესებას, სამუშაო ადგილბის შექმნასა და ხმის მიცემის უფლებებს.
ბაიდენმა ასევე მხარი დაუჭირა ინიციატივას, რომელიც კრძალავდა ფედერალური ფინანსების გამოყენებას იმ სტუდენტებისთვის, რომლებიც ცხოვრობდნენ სკოლის ოლქს მიღმა. 1977 წელს მან მხარი დაუჭირა და თანაწარადგინა კანონი, რომელიც არსებულ კანონმდებლობაში აღმოჩენილ ხვრელებს ავსებდა. პრეზიდენტმა კარტერმა კანონს ხელი 1978 წელს მოაწერა..
1988 წლის საპრეზიდენტო კამპანია
ბაიდენმა საკუთარი კანდიდატურა დემოკრატიული პარტიის ნომინაციის მოსაპოვებლად ოფიციალურად 1987 წლის 9 ივნისს წამოაყენა. ის განიხილებოდა როგორც ძლიერი კანდიდატი, რასაც რამდენიმე ფაქტორი განაპირობებდა: მისი ზომიერი იმიჯი, ორატორული ნიჭი, სენატის იურიდიული კომიტეტის თავმჯდომარის პოზიცია, უზენაეს სასამართლოში რობერტ ბორკის ნომინაციის აუცილებლობა და ბები ბუმერების მოწონება. ნომინაციის მოპოვებისა და პრეზიდენტად გახდომის შემთხვევაში, იგი იქნებოდა აშშ-ის ყველაზე ახალგაზრდა პრეზიდენტი ჯონ კენედის შემდეგ. მის შანსებს ასევე ამყარებდა წარმატებული ფანდრაიზინგის კამპანია: 1987 წლის პირველ კვარტალში მან მოახერხა სხვა კანდიდატებზე მეტი თანხის მოგროვება.
წარმატებული სტარტის მიუხედავად, აგვისტოსთვის მისი კამპანიის მესიჯინგი გახდა გაუგებარი კამპანიის თანამშრომლებს შორის არსებული დაპირისპირების გამო. სექტემბერში ბაიდენის კამპანია ჩაება სკანდალში: იგი დაადანაშაულეს ბრიტანელი ლეიბორისტის, ნილ კინოკის, სიტყვის პლაგიატში.. კინოკის სიტყვა შეიცავდა შემდეგ ხაზებს: ბაიდენის სიტყვა კი შეიცავდა შემდეგ სიტყვებს: ბაიდენმა ახსენა კინოკი, როგორც სიტყვის თავდაპირველი ვერსიის ავტორი, თუმცა აგვისტოს ბოლოს კინოკი აღარ უხსენებია. იმავე წელს, ავტორის ხსენების გარეშე, მან ასევე გამოიყენა 1967 წლის რობერტ კენედის სიტყვა (რაზეც პასუხისმგებლობა ბაიდენის თანამშრომელმა აიღო) და ასევე მოკლე ფრაზა ჯონ კენედის საინაუგურაციო სიტყვიდან. ორი წლით ადრე მან ასევე გამოიყენა ჰუბერტ ჰამფრის 1976 წლის სიტყვიდან ამონარიდი. ბაიდენის პასუხი კრიტიკაზე იყო იმ გარემოების ხაზგასმა, რომ პოლიტიკოსები ხშირად იყენებენ ერთმანეთის სიტყვებს სათანადო ციტირების გარეშე და რომ მისმა კონკურენტმა, ჯესი ჯექსონმა, თავად აღიარე ჰამფრის იმავე მონაკვეთის გამოყენება.
რამდენიმე დღის შამდეგ გახმაურდა ასევე მისი უნივერსიტეტში სწავლის დროინდელი ინციდენტი: უნივერსიტეტში სწავლის პირველ წელს მან ჩააბარა დავალება, რომელიც თითქმის სრუალდ ეფუძნებოდა Fordham Law Review-ის სტატიას, საიდანაც მან გადმოიტანა „მძიმე სამართლებრივი სტილი“. ბაიდენის განცხადებით, უნივერსიტეტში სწავლის დაწყენისას ის სათანადოდ არ იცნობდა ციტერების წესებს. მას მოუწია კურსის განმეორებით გავლა და მან საგანი მაღალი ნიშნით დახურა. ბაიდენის მოთხოვნით დელავერის სასამართლოს პროფესიული პასუხისმგებლობის საბჭომ განიხილა ინციდენტი და დაასკვნა, რომ მას წესები არ დაურღვევია.
ლეოპოლდ რუჟიჩკა
ლეოპოლდ რუჟიჩკა (Leopold Ružička; დ. 13 სექტემბერი, 1887 — გ. 26 სექტემბერი, 1976) — ხორვატელ-შვეიცარიელი მეცნიერი, 1939 წლის ნობელის პრემიის ლაურეატი ქიმიაში. ცხოვრების უმეტესი ნაწილი გაატარა შვეიცარიაში. აღებული აქვს რვა საპატიო დოქტორანტის წოდება მეცნიერებაში, მედიცინასა და სამართალში; დაჯილდოებულია შვიდი პრიზით და მედლით; იყო მრავალი ქიმიური და ბიოქიმიური საზოგადოების ორგანიზაციების წევრი.
ჯო ბაიდენი
1988 წლის საპრეზიდენტო კამპანია
კამპანიის დროს ბაიდენმა ასევე გააკეთა რამდენიმე მცდარი ან გადაჭარბებული განცხადება უნივერსტიტეტში სწავლის პერიოდზე, მათ შორის ამერიკის სამოქალაქო უფლებების მოძრაობაში აქტიური ჩართულობის შესახებ. ნომინაციის შესახებ სიახლეების მცირე რაოდენობის გამო ბაიდენის შეცდომებზე დიდი ყურადღება გამახვილდა, რასაც მოყვა 1987 წლის 3 სექტემბერს მისი კანდიდატურის მოხსნა.
ოპერაციები ტვინზე
1988 წლის თებერვალში, კისრის ტკივილების შემდეგ, ბაიდენი უოლტერ რიდის არმიის ჰოსპიტალში გადაიყვანეს, სადაც ანევრიზმის ოპერაცია გაუკეთს. ოპერაციას მძიმე გართულება მოყვა.
მაისში მეორე ანევრიზმის ქირურგიულად მოშორების შემდეგ, ბაიდენს დაჭირდა შვიდი თვე აღსადგენად და სენატში დასაბრუნებლად.
სენატის იურიდიული კომიტეტი
<!---
Biden was a longtime member of the Senate Committee on the Judiciary. He chaired it from 1987 to 1995 and was ranking minority member from 1981 to 1987 and from 1995 to 1997.
As chairman, Biden presided over two highly contentious U.S. Supreme Court confirmation hearings. When Robert Bork was nominated in 1988, Biden reversed his approvalgiven in an interview the previous yearof a hypothetical Bork nomination. Conservatives were angered, but at the hearings' close Biden was praised for his fairness, humor and courage. Rejecting some Bork opponents' less intellectually honest arguments, Biden framed his objections to Bork in terms of the conflict between Bork's strong originalism and the view that the U.S. Constitution provides rights to liberty and privacy beyond those explicitly enumerated in its text. Bork's nomination was rejected in the committee by a 9–5 vote and then in the full Senate, 58–42.
During Clarence Thomas's nomination hearings in 1991, Biden's questions on constitutional issues were often convoluted to the point that Thomas sometimes lost track of them, and Thomas later wrote that Biden's questions had been akin to "beanballs". After the committee hearing closed, the public learned that Anita Hill, a University of Oklahoma law school professor, had accused Thomas of making unwelcome sexual comments when they had worked together. Biden had known of some of these charges, but had initially shared them only with the committee because at the time Hill had been unwilling to testify. The committee hearing was reopened and Hill testified, but Biden did not permit testimony from other witnesses, such as a woman who had made similar charges and experts on harassment; Biden said he wanted to preserve Thomas's privacy and the hearings' decency. The full Senate confirmed Thomas by a 52–48 vote, with Biden opposed. Liberal legal advocates and women's groups felt strongly that Biden had mishandled the hearings and not done enough to support Hill. Biden later sought out women to serve on the Judiciary Committee and emphasized women's issues in the committee's legislative agenda. In 2019, he told Hill he regretted his treatment of her, but Hill said afterward she remained unsatisfied.
Biden has helped craft many federal crime laws. He spearheaded the 1994 Crime Bill; this included the Federal Assault Weapons Ban and the Violence Against Women Act, which he has called his most significant legislation.
Biden was critical of Independent Counsel Kenneth Starr during the 1990s Whitewater controversy and Lewinsky scandal investigations, saying "it's going to be a cold day in hell" before another independent counsel would be granted similar powers. He voted to acquit during the impeachment of President Clinton.
As chairman of the International Narcotics Control Caucus, Biden wrote the laws that created the U.S. "Drug Czar", who oversees and coordinates national drug control policy. In 2003, he introduced the Reducing Americans' Vulnerability to Ecstasy Act. He worked to control "date rape drugs" such as flunitrazepam, party drugs such as ecstasy and ketamine, and commonly abused steroids such as androstenedione. -->
სენატის საგარეო საქმეთა კომიტეტი
ბაიდენმა, სენატის 55-დან 45 დემოკრატთან ერთად, არ დაუჭირა მხარი 1990-1991 წლების სპარსეთის ყურის ომს. მას ასევე არ მოსწონდა ის გარემოება, რომ ერაყის წინააღმდეგ შექმნილ კოალიციაში თითქმის მთელი ტვირთი ამერიკამ იტვირთა.
1998 წელს ჟურნალმა Congressional Quarterly დაასახელა ბაიდენი „12 ადამიანს შორის, რომლებმაც შეცვალეს სამყარო“ (Twelve Who Made a Difference) მისი განსაკუთრებული როლის ხაზგასასმელად ისეთ საგარეოპოლიტიკურ საკითხებში, როგორიცაა ნატოს გაფართოება, საგარეო საკითხებზე მომუშავე სახელმწიფო სტრუქტურების საქმიანობის გამართვა და რელიგიური ნიშნით ადამიანების დასჯის აღმოსაფხვრელად მიმართული ნაბიჯები.
ბაიდენი იყო ავღანეთში ომის აქტიური მხარდამჭერი. ომთან დაკავშირებით მას ეკუთვნის სიტყვები „რაც არ უნდა დაგვიჯდეს, ეს უნდა გავაკეთოთ“ (Whatever it takes, we should do it). სენატის საგარეო ურთიერთობების კომიტეტის თავმჯდომარის პოსტზე 2022 წელს ბაიდენმა სადამ ჰუსეინი ეროვნული უსაფრთხოებისთვის საფრთხედ შერაცხა და აღნიშნა, რომ ეს საფრთხე უნდა განადგურებულიყო. 2002 წლის ოქტომბერში მან მხარი დაუჭირა ერაყის წინააღმდეგ სამხედრო ძალების გამოყენების ავტორიზაციის რეზოლუციას, რომელმაც დართო აშშ-ს უფლება დაეწყო ოპერაცია ერაყში. როგორც კომიტეტის თავმჯდომარე, ბაიდენმა სენატში დაგეგმა სპეციალური მოსმენა, რომელზეც დაპატიჟა ექსპერტები საბოლოო გადაწყვეტილების მისაღებად.
მოგვიანებით ბაიდენმა გადააფასა ომის დაწყების აუცილებლობა, თუმცა ეწინააღდმეგებოდა აშშ ჯარების გამოყვანას. ის იზიარებდა იმ მოსაზრებას, რომ აუცილებელი იყო ოკუპაციისთვის კომპენსაციის გაწევა, თუმცა ფიქრობდა, რომ აუცილებელი იყო ომის ინტერნაციონალიზაცია. ის ასევე მიიჩნევდა, რომ ბუშის ადმინისტრაციამ ამერიკელე ხალხს კონფლიქტში ძალიან მაღალი ფასი გადაახდევინა. 2006 წლის ბოლოსთვის ბაიდენმა ჩამოაყალიბა საბოლოო პოზიცია ერაყის ომთან დაკავშირებით. ის აქტიურად ეწინააღდმდეგებოდა 2007 წელს გენერალ დევიდ პეტრიუსის სურვილს, მნიშვნელოვნად გაეზარდა ამერიკული კონტინგენტის რიცხვი. ბაიდენი ასევე მხარს უჭერდა ერაყის ფედერალიზაციას და სამი ეთნიკური ჯგუფისგან შემდგარ სუბიექტებად ტრანსფორმაციას. <!--In November 2006, Biden and Leslie H. Gelb, president emeritus of the Council on Foreign Relations, released a comprehensive strategy to end sectarian violence in Iraq. Rather than continuing the present approach or withdrawing, the plan called for "a third way": federalizing Iraq and giving Kurds, Shiites, and Sunnis "breathing room" in their own regions. In September 2007, a non-binding resolution endorsing such a scheme passed the Senate, but the idea was unfamiliar, had no political constituency, and failed to gain traction. Iraq's political leadership denounced the resolution as de facto partitioning of the country, and the U.S. Embassy in Baghdad issued a statement distancing itself from it.
In March 2004, Biden secured the brief release of Libyan democracy activist and political prisoner Fathi Eljahmi, after meeting with leader Muammar Gaddafi in Tripoli. In May 2008, he sharply criticized President George W. Bush for a speech to Israel's Knesset in which he compared some Democrats to Western leaders who appeased Hitler before World WarII; Biden called the speech "bullshit", "malarkey", and "outrageous". He later apologized for his language. -->
საქართველო
მინი|ჯო ბაიდენის გამოსვლის ამონარიდები საქართველოს პარლამენტში. 2009 წლის 22 ივლისს ჯო ბაიდენი ორდღიანი ვიზიტით საქართველოს ესტუმრა. თბილისის აეროპორტში სტუმარს დახვდნენ საქართველოს პრემიერ-მინისტრი ნიკოლოზ გილაური, საგარეო საქმეთა მინისტრის მოადგილე გიგა ბოკერია, საქართველოში აშშ-ის ელჩი ჯონ ტეფტი და სხვა ოფიციალური პირები. საღამოს, ბაიდენის პატივსაცემად, საქართველოს პრეზიდენტის მიხეილ სააკაშვილის ინიციატივით ავლაბრის რეზიდენციაში გაიმართა ოფიციალური ვახშამი. როგორც ბაიდენმა განაცხადა, „აშშ-ის მხარდაჭერა საქართველოსადმი კვლავაც გაგრძელდება და ქვეყანაში დემოკრატიის მშენებლობის პროცესს მთელი მსოფლიო თვალს ადევნებს“. იმ დღესვე პრეზიდენტის ავლაბრის რეზიდენციაში კონცერტი გაიმართა. მეორე დღეს ბაიდენმა ოფიციალური შეხვედრები გამართა. პრეზიდენტ სააკაშვილის გარდა, იგი შეხვდება ოპოზიციის ლიდერებს და სიტყვით გამოვიდა საქართველოს პარლამენტში. საქართველოს პრეზიდენტმა ამერიკელი სტუმარი წმინდა გიორგის სახელობის გამარჯვების ორდენით დააჯილდოვა.
სქოლიო
კატეგორია:აშშ-ის ვიცე-პრეზიდენტები კატეგორია:აშშ-ის სენატორები კატეგორია:დაბადებული 1942 კატეგორია:დაბადებული 20 ნოემბერი კატეგორია:XXI საუკუნის ამერიკელი მწერლები კატეგორია:ინგლისელი ამერიკელები კატეგორია:ფრანგი ამერიკელები კატეგორია:ირლანდიელი ამერიკელები კატეგორია:ამერიკელი მემუარისტები
მორჩილაძე
საკუთარი სახელი მორჩილაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები